Агенцијата за заштита на правото на слободен пристап до информациите од јавен карактер, согласно член 109 став 4 и 5 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од И. Л. од Охрид, поднесена против Држaвното правобранителство на Република Северна Македонија, по предметот Барање за пристап до информации од јавен карактер, на 10.04.2023 година, го донесе следното

**Р Е Ш Е Н И Е**

1. Жалбата изјавена од И. Л. од Охрид, поднесена против Држaвното правобранителство на Република Северна Македонија, по предметот Барање за пристап до информации од јавен карактер, заведена во архивата на Агенцијата под бр. 08-134на23.03.2023 година, **СЕ ОДБИВА како неоснована**.
2. Решението на Имателот на информации ПИ.бр.10-4/23 од 24.03.2023 година **СЕ ПОТВРДУВА.**

**О Б Р А З Л О Ж Е Н И Е**

## И. Л. од Охрид, на 01.03.2023 година поднел Барање за пристап до информации од јавен карактер до Државното правобранителство на Република Северна Македонија,по предметот Барање за пристап до информации од јавен карактер, со кое побарал по е-маил да му се достави следната информација:

„ Барам да ме информирате до каде е постапката за избор на државен правобранител за подрачјето на општина Охрид, дополнително барам да ми го доставите извештајот на комисијата од Државнотоправобранителство на РС Македонија за избор на државен правобранител за подрачјето на општина Охрид, а доколку е доставен и прелог за избор на некој од наведените кандидати до Влада на РС Македонија, да ми го доставите.“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба, заведена во Агенцијата под арх. бр. 08-134 од 23.03.2023 година.

Агенција, преку е-маил заведен под бр.08-134 од 23.03.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации на 24.03.2023 година до Агенцијата достави Известување ПИ.бр.10-4/23 од 24.03.2023 година, заведено во Агенцијата под бр.08-134. Во Известувањето е наведено дека: „..Ве известуваме дека Државното правобранителство на Република Северна Македонија констатира дека поради технички причини го нема евидентирано Барањето за пристап до информации од јавен карактер поднесено од страна на лицето Иван Лотески од Охрид на 01.03.2023 година...Воедно Ве известуваме дека на 24.03.2023 година изготвено е Решение и истиот ден, истото Решение е доставено до И. Л. од Охрид.“. Во прилог достави доказ од емаилот дека уредно му е доставено Решението на емаил на 24.03.2023 година на Барателот на информации.

Имателот на информации на 05.04.2023 година до Агенцијата достави допис ПИ.бр.10-4/23 од 30.03.2023 година, со прилог Решение со кое Барањето на Барателот се дозволува ПИ.бр.10-4/23 од 24.03.2023 година. Во Решението е наведено дека: „Државниот правобранител на Република Северна Македонија со кандидатите пријавени на оглас за одредено подрачје, и покрај увид во документацијата на кандидатите, врши интервју за запознавање со кандидатите за да постапи согласно член 18 став 3 од Закон за државно правобранителство..Согласно член 18 став 3 од Закон за државно правобранителство ...Државните правобранители ги именува Владата на Република Северна Македонија по претходно прибавено мислење од државниот правобранител.... Постапката за именување на Државен правобранител на Република Северна Македонија е во тек, а со тоа и постапката за именување на Државен правобранител за подрачје Охрид.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата,на 01.03.2023 година донесе решение со кое Жалбата **ЈА ОДБИ, Решението на Имателот на информации ПИ.бр.10-4/23 од 24.03.2023 година го потврди,** поради следното:

Агенцијата утврди дека Имателот на информации постапил правилно по Барањето за пристап до информации од јавен карактер со тоа што донел правилно и врз закон засновано Решение, односно дека Имателот на информации, согласно своите надлежности, кои произлегуваат од неговиот lexspecialis, правилно постапил и одговарил по Барањето на барателот..

Во конкретниот случај, Имателот на информации со донесеното Решение **ПИ.бр.10-4/23 од 24.03.2023 година**, на Барателот му одговорил дека постапката за избор на државен правобранител за подрачјето на Општина Охрид е во тек.

Агенцијата му укажува на Барателот на информации дека на неговото Барање му е доставен одговор во рамките и надлежностите во кои располага Имателот на информации.

Во конкретниот случај Барателот на информации на 24.03.2023 година го примил Решението, кое не е обжалено во законски предвидениот рок.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

|  |  |
| --- | --- |
|  | **Директор,**  **Пламенка Бојчева** |